TM ลุยขายออนไลน์ผ่าน “TM CARE SHOP” ปั้นรายได้ปี 65 โต 10%
TM ลุยขยายช่องทางขายออนไลน์ผ่าน “TM CARE SHOP" หนุนยอดขายเพิ่ม พร้อมเปิดธุรกิจศูนย์ดูแลผู้สูงอายุและโรงพยาบาลเฉพาะทาง “THE PARENTS” ปีนี้ ปั้นรายได้ปี 65 โต 10%
TM ลุยขายออนไลน์ผ่าน “TM CARE SHOP" หนุนยอดขาย เปิดธุรกิจศูนย์ดูแลผู้สูงอายุและโรงพยาบาลเฉพาะทาง “THE PARENTS” ปั้นรายได้ปี 65 โต 10%
9 มี.ค. 2565

นายมานิต วงศ์ไพศาลลักษณ์ รองประธานเจ้าหน้าที่บริหารฝ่ายขายและการตลาด พร้อมด้วยนางสาวปรางฉาย จรรโลงบุตร  รองประธานเจ้าหน้าที่บริหารฝ่ายบัญชีและการเงิน บริษัท เทคโนเมดิคัล จำกัด (มหาชน) หรือ TM ร่วมนำเสนอข้อมูลบริษัทฯภายในงานบริษัทจดทะเบียนพบนักลงทุน (Opportunity Day) โชว์ศักยภาพการดำเนินธุรกิจตัวแทนจำหน่ายเครื่องมือแพทย์และอุปกรณ์ทางการแพทย์ปี 2564 เติบโตแข็งแกร่งทำให้มีรายได้(งบการเงินเฉพาะกิจการ) 698.73 ล้านบาท และมีกำไรสุทธิ(งบการเงินเฉพาะกิจการ) 62.15 ล้านบาท
โดยประกาศเดินหน้ารายได้เติบโตปี 2565 โตต่อเนื่อง 5-10% เป็น 700-750 ล้านบาท  โดยเน้นหาพันธมิตรผู้ผลิตสินค้า OEM ภายใต้แบรนด์ TM เพื่อเพิ่มยอดขาย และศักยภาพในการแข่งขัน และการขยายช่องทางการจำหน่ายผ่านแพลตฟอร์มออนไลน์ “TM CARE SHOP” หนุนยอดขายทั้งในกลุ่มอุปกรณ์ทางการแพทย์ใช้แล้วทิ้ง อุปกรณ์ฆ่าเชื้อ อุปกรณ์ป้องกันเชื้อไวรัสโควิด-19 เพิ่มมากขึ้น พร้อมปูทางการให้บริการในกลุ่มผู้สูงอายุ จากการเปิดธุรกิจศูนย์ดูแลผู้สูงอายุและโรงพยาบาลเฉพาะทาง ภายใต้โครงการ “THE PARENTS” ที่จะเปิดให้บริการในปี 2565